L 365/60 Jurnalul Oficial al Uniunii Europene 19.12.2014 REGULAMENTUL (UE) NR. 1352/2014 AL CONSILIULUI din 18 decembrie 2014 privind măsuri restrictive având în vedere situația din Yemen CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 215, având în vedere Decizia 2014/932/PESC a Consiliului (), având în vedere propunerea prezentată în comun de Înaltul Reprezentant al Uniunii pentru afaceri externe şi politica de securitate şi de Comisia Europeană, întrucât: (1) În conformitate cu Rezoluția 2140(2014) a Consiliului de Securitate al Organizaţiei Naţiunilor Unite din 26 februarie 2014, Decizia 2014/932/PESC prevede restricții privind intrarea sau tranzitul anumitor persoane desemnate de comitetul instituit în temeiul punctului 19 din RESONU 2140(2014) și privind înghețarea fondu- rilor și a resurselor economice aparținând persoanelor respective. (2) La data de 7 noiembrie 2014, comitetul respectiv a desemnat trei persoane care vor face obiectul restricțiilor privind intrarea sau tranzitul şi privind îngheţarea fondurilor şi a resurselor economice, astfel cum se prevede în RCSONU 2140 (2014). (3 Anumite măsuri prevăzute de Decizia 2014/932/PESC intră în domeniul de aplicare a Tratatului privind funcțio- narea Uniunii Europene şi, prin urmare, este necesară o acţiune de reglementare la nivelul Uniunii pentru punerea lor în aplicare, în special pentru a asigura aplicarea lor uniformă de către operatorii economici din toate statele membre. (4) Prezentul regulament respectă drepturile fundamentale şi principiile consacrate, în special, în Carta drepturilor fundamentale a Uniunii Europene, îndeosebi dreptul la o cale de atac eficientă şi la un proces echitabil, precum şi dreptul la protecția datelor cu caracter personal. Prezentul regulament trebuie aplicat în conformitate cu drepturile menționate. (5)  Competența de a modifica lista din anexa I la prezentul regulament ar trebui exercitată de către Consiliu, având în vedere amenințarea specifică la adresa păcii și securității internaționale în regiune reprezentată de situația din Yemen, precum şi în vederea asigurării coerenței cu procesul de modificare şi revizuire a anexei la Decizia 2014/932/PESC. (6)  Procedura de modificare a listei din anexa I la prezentul regulament ar trebui să includă comunicarea către persoanele fizice, entitățile sau organismele desemnate motivele pentru introducerea lor pe listă, astfel cum au fost trimise de comitetul instituit în temeiul punctului 19 din RCSONU 2140(2014), astfel încât să li se dea posibili- tatea de a prezenta observații. În cazul în care sunt prezentate observaţii sau probe materiale noi, Consiliul ar trebui să-şi revizuiască decizia în lumina acelor observații și să informeze în consecință persoana, entitatea sau organismul în cauză. (7) Pentru punerea în aplicare a prezentului regulament și în scopul asigurării unui nivel maxim de securitate juridică în cadrul Uniunii,ar trebui să fie făcute publice numele şi alte date relevante privind persoanele fizice şi juridice, entitățile și organismele ale căror fonduri şi resurse economice trebuie înghețate în conformitate cu prezentul regulament. Orice prelucrare a datelor cu caracter personal ar trebui să respecte Regulamentul (CE) nr. 45/2001 al Parlamentului European şi al Consiliului (?) și Directiva 95/46/CE a Parlamentului European și al Consiliului (?). (8) Prin urmare, pentru a se garanta eficacitatea măsurilor prevăzute de prezentul regulament, acesta ar trebui să intre în vigoare imediat, () Decizia 2014/932/PESC a Consiliului din 18 decembrie 2014 privind măsuri restrictive având în vedere situaţia din Yemen (a se vedea pagina 147 din prezentul Jurnal Oficial). (') Regulamentul (CE) nr. 45/2001 al Parlamentului European și al Consiliului din 18 decembrie 2000 privind protecția persoanelor fizice cu privire la prelucrarea datelor cu caracter personal de către instituțiile şi organele comunitare și privind libera circulație a acestor date JOL8,12.1.2001,p. 1). () Directiva 95/46/CE a Parlamentului European și a Consiliului din 24 octombrie 1995 privind protecția persoanelor fizice în ceea ce priveşte prelucrarea datelor cu caracter personal și libera circulație a acestor date JOL281, 23.11.1995,p. 31).